open-index/open-wikipedia-markdown huggingface dataset:
மணிக்கூட்டுக் கோபுர சதுக்கம், திம்பு

thumb| மணிக்கூட்டுக் கோபுரம்
**மணிக்கூட்டுக் கோபுர சதுக்கம்** (*Clock Tower Square*) பூட்டானின் திம்புவில் உள்ள ஒரு சதுக்கமும் நான்கு கடிகார முகங்களைக் கொண்ட புகழ்பெற்ற கோபுரத்தின் தளமும் ஆகும். சதுக்கத்தை சுற்றி பல கடைகள், உணவு விடுதிகள், தங்கும் விடுதிகள் உள்ளன.

## அமைவிடம்
தலைநகரின் மையப்பகுதியில் உள்ள தேசிய கால்பந்து அரங்கத்திற்கு மேலே திம்புவின் நார்சின் லாம் கீழே மணிக்கூட்டுக் கோபுர சதுக்கம் அமைந்துள்ளது.

## கட்டிடக்கலை
thumb| மணிக்கூட்டுக் கோபுர சதுக்கம், நார்சின் லாம், திம்பு
மணிக்கூட்டுக் கோபுரம் பூட்டானின் சிற்ப வேலைப்பாடுகளுடனும், ஓவியங்களுடனும் ஒரு பொதுவான பூட்டானிய கட்டிடக்கலை கண்ணோட்டத்தைக் கொண்டுள்ளது. கோபுரத்தின் நான்கு முகங்களிலும் தங்க ஓவியம் கொண்ட பாரம்பரியமாக கையால் வடிவமைக்கப்பட்ட டிராகன் உருவம் உள்ளது. இது பூட்டானை ஒரு சுதந்திர டிராகன் இராச்சியமாக அடையாளப்படுத்துகிறது. கோபுரத்தில் அழகிய ஓவியங்களும், மலர்களின் செதுக்கல்களும் உள்ளன. இது கோபுரத்திற்கு அதிக பிரம்மாண்டத்தை சேர்க்கிறது. மணிக்கூட்டுக் கோபுர சதுக்கத்தில் உள்ள கடைகள், உணவகங்கள் , தங்கும் விடுதுகள் பல வண்ண மர முகப்புகள், சிறிய வளைவு சாரளங்கள், சாய்ந்த கூரைகளுடன் சிறந்த பாரம்பரிய மற்றும் நவீன கட்டிடக்கலை பூட்டானிய வடிவமைப்பின் கலவையாகும். சதுக்கத்தைச் சுற்றியுள்ள கட்டிடங்கள் அனைத்தும் சிறிய மூன்று மாடி கட்டமைப்புகளாக அமைந்துள்ளது.

## மற்ற இடங்கள்
இங்கு அமைக்கப்பட்ட செயற்கை நீரூற்றுகளும், பாரம்பரிய பூட்டானிய மணி லால்ஹோர்களும் (பிரார்த்தனை சக்கரங்கள்) இந்த இடத்தை திம்புவில் சிறந்த இடமாக அமைகிறது. பிரார்த்தனை சக்கரங்கள் நாடு முழுவதும் கிட்டத்தட்ட எல்லா இடங்களிலும் காணப்படுகின்றன. இது பூட்டானிய வாழ்க்கை முறையை பிரதிபலிக்கிறாது. மேலும், அவற்றைத் திருப்புவது நல்ல அதிர்ஷ்டத்தைத் தரும் என்ற நம்பிக்கையும் உள்ளது. சதுக்கம் பெரும்பாலும் நிதி திரட்டும் நிகழ்வுகள், திரைப்பட விருது வழங்கும் விழா, வர்த்தக கண்காட்சிகள், நேரடி இசை நிகழ்ச்சிகள் போன்ற பல்வேறு நிகழ்வுகளுக்கும், செயல்பாடுகளுக்கான தளமாக செயல்படுகிறது.  கோபுரத்திற்கு எதிரே ஒரு சிறிய விளையாட்டு மைதானம் உள்ளது. அங்கு குழந்தைகள் விளையாடலாம். இந்திய-பூட்டான் நட்பு தானுந்து பேரணி சதுக்கத்தில் நடந்தது.  

## சான்றுகள்


பகுப்பு:பூட்டானின் புவியியல்
பகுப்பு:மணிக்கூட்டுக் கோபுரங்கள்
அலி அம்ஜத் மணிக்கூட்டுக் கோபுரம்

**அலி அம்ஜத் மணிக்கூட்டு கோபுரம்** (*The Ali Amjad Clock*) வங்காளதேசத்தின் பழமையான மணிக்கூட்டுக் கோபுரமான இது சில்ஹெட் நகரத்தில் சூர்மா ஆற்றின் கரையில் அமைந்துள்ளது. இது உள்நாட்டில் "கோரி கர்" என்று அழைக்கப்படுகிறது. கீன் பாலத்திற்கு அருகில் உள்ள ஒரு பிரபலமான சுற்றுலா அம்சமாகும்.  

## வரலாறு
இந்த கோபுரம் 1872இல் அலி அம்ஜத்தின் தந்தை நவாப் மௌல்வி அலி அகமது கான், அவர் பிறப்பதற்கு இரண்டு ஆண்டுகளுக்கு முன்பு கட்டப்பட்டது. நவாப் அலி அம்ஜத் கான் மௌல்விபஜார் மாவட்டத்தின் குலாராவில் உள்ள பிரிதிம்பாஷா தோட்டத்தின் 8 வது நவாப் ஆவார்.

## புகைப்படங்கள்

படிமம்:Ali Amzad's Watch, Sylhet, Bangladesh.jpg|
படிமம்:05122009 Ali Amzad Clock Sylhet photo1 Ranadipam Basu.jpg|


## சான்றுகள்

## வெளி இணைப்புகள்
*

பகுப்பு:Coordinates on Wikidata
பகுப்பு:மணிக்கூட்டுக் கோபுரங்கள்
சௌச்சல சோட்டா கோவிந்த மந்திர்

thumb| சோட்டா கோவிந்தா கோவில், புதியா வளாகம்
**சௌச்சல சோட்டா கோவிந்த மந்திர்** (**Chauchala Chhota Govinda Mandir)**  என்பது வங்காளதேசத்தின் ராச்சாகி கோட்டத்தில்  உள்ள புதியா உபசீலாவில் உள்ள புதியா கோவில் வளாகத்தில் அமைந்துள்ள ஓர்  இந்து கோவிலாகும். இக்கோயில் 1790-1800 ஆம் ஆண்டுகளில் இருந்ததாக கருதப்படுகிறது. 

ராச்சாகி நகரத்திலிருந்து 32 கிலோமீட்டர்கள் தொலைவில் உள்ள புதிய நகரத்தில்  இக்கோவில் உள்ளது  இந்த நகரம் இரயில் மூலம் அணுகும் வகையிலும்  டாக்கா ராச்சாகி நெடுஞ்சாலையிலும் உள்ளது. 

## சிறப்பம்சங்கள்
சோட்டா கோவிந்த மந்திர்  கோவில் பாரா  அக்னிக் மந்திர் அருகில் பிரமிட் வடிவ பெட்டகத்தால் மூடப்பட்ட உயரமான மேடையில் உள்ளது.  கோவிலின் உட்புறம் கிழக்கு மற்றும் தெற்கு திசைகளில் தாழ்வாரங்களுடன் கூடிய ஓர் அறை உள்ளது.  தெற்கு முகப்பு சுடுமண்   தகடுகளால் விரிவாக அலங்கரிக்கப்பட்டுள்ளது.  விசுணுவின் பத்து அவதாரங்கள் ,  காவியமான இராமாயண புராணத்தின் ஒரு அத்தியாயமான லங்காகண்டம், ராதா - கிருஷ்ண காவியக் கதைகள், மலர் வடிவமைப்புகள், வடிவியல் கலை மற்றும் அந்தக் காலத்திய குடிமை வாழ்க்கையின் காட்சிகளை இத்தகடுகள் சித்தரிக்கின்றன.   மேற்கில் உள்ள முகப்பில் சுடுமண்  அலங்காரப் பலகைகள் உள்ளன. அவற்றில் சில பாழடைந்த நிலையில் அல்லது பாழடைந்த  நிலையில் உள்ளன. 

## படக்காட்சியகம்

Terracotta on Chhota Govinda Mandir 10.jpg|சுடுமட்சிலை
Terracotta on Chhota Govinda Mandir 03.jpg|சுடுமட்சிலை
Terracotta on Chhota Govinda Mandir 02.jpg |சுடுமட்சிலை
ছোট গোবিন্দ মন্দির, পুঠিয়া.jpg|கோவில்


## மேற்கோள்கள்


பகுப்பு:வங்காளதேசம் 
பகுப்பு: ராஜ்ஷாஹி கோட்டம்
சிக்கந்திராபாது மணிக்கூட்டுக் கோபுரம்

**சிக்கந்திராபாது மணிக்கூட்டுக் கோபுரம்** (*Secunderabad Clock Tower*) இந்தியாவின் ஐதராபாத்தின் சிக்கந்திராபாது பகுதியில் அமைந்துள்ள ஒரு மணிக்கூட்டுக் கோபுரம் ஆகும். 1860 இல் 10 ஏக்கர் (4.0 ஹெக்டேர்) நிலத்தில் கட்டப்பட்ட இந்தக் கட்டிடம் 1 பிப்ரவரி 1897 அன்று திறக்கப்பட்டது.

## பின்னணி
ஐதராபாத் நிசாம் சிக்கந்தர் சா என்பவரால் வெளியிடப்பட்ட ஒரு ஆணையின்படி 1806இல் அவரது பெயரில் சிக்கந்திராபாத் நகரம் நிறுவப்பட்டது. ஐதராபாத்தில் உள்ள சிக்கந்திராபாத் இராணுவப் பகுதியில் நிலைகொண்டிருந்த பிரித்தானிய அதிகாரிகள் அடைந்த முன்னேற்றத்தைக் கௌரவிக்கும் விதமாக, 1860இல் இதற்காக 10 ஏக்கர் (4.0 ஹெக்டேர்) நிலத்தை வழங்கப்பட்டது. 120 அடி உயரமுள்ள மணிக்கூட்டுக் கோபுரம் 1896இல் 2.5 ஏக்கர் (1.0 ஹெக்டேர்) பரப்பளவுள்ள பூங்கா வளாகத்தில் கட்டப்பட்டது. 1897 பிப்ரவரி 1 அன்று அரச பிரநிதி சர் திரெவர் ஜான் சிசெல் பிளவ்டனால் கோபுரம் திறக்கப்பட்டது. கோபுரத்தின் கடிகாரத்தை தொழிலதிபரான திவான் பகதூர் சேத் இலட்சுமி நாராயண் ராம்கோபால் வழங்கினார்.

## வரலாறு
2003ஆம் ஆண்டில், அதிக போக்குவரத்து நெரிசல் ஏற்பட்டதால் கோபுரம் இடிக்கப்பட்ட பட்டியலில் ஐதராபாத்து மாநகராட்சியால் வைக்கப்பட்டது. ஆந்திர அரசின் மூத்த அதிகாரி ஒருவர் கூறுகையில், இந்த கட்டமைப்பை இடிக்காமல் இருக்க தங்களால் முடிந்தவரை முயற்சி செய்வதாக தெரிவித்தார். 2006 ஆம் ஆண்டில், கோபுரம் அமையும் பூங்கா அதே நிறுவனத்தால் புதுப்பிக்க தேர்ந்தெடுக்கப்பட்டது. சாலைகளை விரிவாக்குவதற்காக   செலவில் மேற்கொள்ளப்பட்ட இந்த பூங்காவின் அளவு  குறைக்கப்பட்டது. கூடுதலாக, கோபுரம் புதுப்பிக்கப்பட்டது. பூங்கா புல்வெளிகளால் அலங்கரிக்கப்பட்டது. மேலும், ஒரு செயற்கை அருவியும் நிறுவப்பட்டது. 2005ஆம் ஆண்டில் புனரமைப்பு நிறைவடைந்தது. 2006 ஆம் ஆண்டில் அப்போதைய முதல்வர் எ. சா. ராஜசேகர ரெட்டியால் பூங்கா திறக்கப்பட்டது. 1969 ஆம் ஆண்டு தனித் தெலங்காணா போராட்டத்தின் போது முதல் ஏற்பட்ட காவலர்களின் துப்பாக்கிச் சூட்டின் நினைவாக பூங்காவிற்குள் ஒரு தியாகியின் நினைவிடமும் நிறுவப்பட்டது.  இதற்குப் பிறகு ஒரு வருடத்திற்குள், கோபுரத்தின் நான்கு கடிகாரங்களில் இரண்டு தொழில்நுட்பக் கோளாறுகளால் வேலை செய்வதை நிறுத்திவிட்டன. 

## உலகப் பாரம்பரியக் களம்
இந்த கோபுரம் ஐதராபாத்து - சிக்கந்திராபாத்தின் இரட்டை நகரங்களில் ஒரு பாரம்பரிய கட்டமைப்பாக அறிவிக்கப்பட்டது.  இந்த கோபுரம் போன்ற தளங்களில் குடிமை நிறுவனம் மேற்கொண்ட முயற்சியின் விளைவாக, ஐதராபாத்திற்கு உலகப் பாரம்பரியக் களமாகத் தகுதி பெறும் திட்டம் மீண்டும் புதுப்பிக்கப்பட்டது.

2006 ஆம் ஆண்டில், சிக்கந்திராபாத் உருவாக்கத்தின் 200வது ஆண்டு கொண்டாட்டங்கள் ஆந்திர மாநில அரசால் ஏற்பாடு செய்யப்பட்டன. உள்ளூர் நிறுவனத்தால் வடிவமைக்கப்பட்ட குறியீட்டின்  தலைப்பாக மணிக்கூட்டுக் கோபுரம் தேர்ந்தெடுக்கப்பட்டது. மணிக்கூட்டுக் கோபுரத்தின் உருவகம் முதலில் நகர கட்டிடக்கலை கல்லூரியின் மாணவர்களால் உருவாக்கப்பட்டது.  இந்த கொண்டாட்டத்தின் ஒரு பகுதியாக இயக்குநர் மணிசங்கரின் 9 நிமிடங்கள் 30 வினாடிகள் கொண்ட ஒரு குறும்பட திரைப்படம் வெளியிடப்பட்டது. நகரத்தின் வரலாற்றை விவரிக்கும் படம், அதில் மணிக்கூட்டுக் கோபுரம் இடம் பெற்றிருந்தது. 

தற்போது கோபுரம் அமைந்துள்ள பூங்கா, குழந்தைகள் திரைப்பட விழா,  விழிப்புணர்வு நிகழ்ச்சிகள் போன்ற பல்வேறு குடிமக்களை மையமாகக் கொண்ட நிகழ்வுகளை ஊக்குவிக்கும் இடமாகவும் விளங்குகிறது.

## மேற்கோள்கள்

## வெளி இணைப்புகள்
*13 Historical Clock Towers of Hyderabad
பகுப்பு:Coordinates on Wikidata
பகுப்பு:மணிக்கூட்டுக் கோபுரங்கள்
பகுப்பு:இந்தியாவில் உள்ள மணிக்கூண்டுகள்
தோல்-மந்திர்

வலது|thumb| தோல் கோவிலின் நான்கு அடுக்குகள்
**தோல்-மந்திர் (Dol-Mandir)  வங்காளதேசத்தின்** ராச்சாகி கோட்டம்  புதிய உபசீலாவில் உள்ள புதிய கோவில் வளாகத்தில் ஓர் இந்து கோவிலாக அமைந்துள்ளது. தோல் மந்தவ் என்ற பெயராலும் இது அழைக்கப்படும் இக்கோவில் நகரின் புதிய சந்தை பகுதிக்குள் அமைந்துள்ளது. பஞ்ச் ஆனி ராசாவான உபனேந்திர நாராயணன் என்பவரால் கட்டப்பட்ட இக்கோவில் 1778 ஆம் ஆண்டு காலத்தைச் சேர்ந்தது என ஒரு கல்வெட்டு  குறிக்கிறது. 

ராச்சாகி நகரிலிருந்து இக்கோவில் 32 கிலோமீட்டர்கள் தொலைவில்  உள்ள புதிய நகரில் அமைந்துள்ளது.   இரயில் மூலம் செல்லக்கூடிய இடத்திலும்  டாக்கா ராச்சாகி நெடுஞ்சாலையிலும் தோல்-மந்திர்  உள்ளது. 

## சிறப்பம்சங்கள்
கோவில் ஒரு சதுர அமைப்பில்  கட்டப்பட்டுள்ளது.  ஒவ்வொரு பக்கமும்  69.75 அடிகச்ள் கொண்டவையாக உள்ளன.   செங்கற்களால் கட்டப்பட்ட நான்கு மாடி கட்டிடமான இக்கோவிலின்  ஒவ்வொரு அடுத்தடுத்த தளத்திலும் அளவு விகிதாச்சாரமாக மேல் தளத்தில் சதுரத் திட்டம் பராமரிக்கபட்டுள்ளது. இது பதேபூர் சிக்ரியில் உள்ள பஞ்ச மகால் அல்லது இந்தியாவின் பரோடாவில் உள்ள மாண்ட்வி போன்ற அமைப்பை ஒத்த கட்டட அமைப்பாகும்.  கோவிலின் நான்கு தளங்களில் ஒவ்வொன்றும் தொடர்ச்சியான வளைவுகளால் செய்யப்பட்ட முகப்புகள் உள்ளன. மேல் மாடி சதுர அறை குவிமாடமாக முடிக்கப்பட்டு  ஒரு கூரான கலசம் பொருத்தப்பட்டுள்ளது. வெளிப்புற மற்றும் உள் சுவர்களின் மேற்பரப்புகள் வெறுமனே பூசப்பட்டுள்ளன. 

## மேற்கோள்கள்

பகுப்பு:வங்காளதேசம் 
பகுப்பு: ராஜ்ஷாஹி கோட்டம்
சமிமா கரீம் சௌத்ரி

**சமிமா கரீம் சௌத்ரி** (*Shamima Karim Choudhury*) (பிறப்பு பிப்ரவரி 12, 1951) ஓர் வங்காளதேச இயற்பியலாளரும், கல்வியாளரும், ஆராய்ச்சியாளரும், பெண்கள்-அறிவியல் வழக்கறிஞரும் ஆவார். 44 வருட கற்பித்தல், ஆராய்ச்சிக்குப் பிறகு 30 சூன் 2016 அன்று தாக்கா பல்கலைக்கழகத்தின் இயற்பியல் துறையில் பேராசிரியராக ஓய்வு பெற்றார். இவர் இயற்பியலில் 70க்கும் மேற்பட்ட முதுநிலை, முதுதத்துவமாணி மாணவர்களை மேற்பார்வையிட்டார். இவர் வங்காளதேச இயற்பியல் சங்கத்தின் உறுப்பினராகவும் உள்ளார். இவர் வளரும் உலகத்துக்கான அறிவியல் பெண்களுக்கான அமைப்பு, இயற்பியல் நிறுவனம் போன்ற பல தேசிய அறிவியல் சங்கங்களில் உறுப்பினராக உள்ளார். இவர் வங்காளதேசத்தில் சர்வதேச இயற்பியல் நிறுவனத்தின் குழுத் தலைவராக உள்ளார். இவர் ரோக்கியா மாளிகையின் மேதகராகவும், தாக்கா பல்கலைக்கழகத்தின் இயற்கை அறிவியலில் மேம்பட்ட ஆய்வு மற்றும் ஆராய்ச்சிக்கான போசு மையத்தின் இயக்குநராகவும் பணியாற்றினார். (பேராசிரியர் சத்தியேந்திர நாத் போசு பெயரிடப்பட்டது)  

## கல்வி
சமிமா 1971இல் தாக்கா பல்கலைக்கழகத்தில் இயற்பியலில் இளம் அறிவியல் பட்டம் பெற்றார். 1973இல் முதிநிலை அறிவியல் பட்டம் பெற்றார். 1978 முதல் 1982 வரை ஆத்திரேலியாவின் நியூ சவுத் வேல்ஸ் பல்கலைக்கழகத்தில் இயற்பியலில் முனைவர் பட்டம் பெற்றார். 1986 -1988இல் பேராசிரியர் லூயிஸ் ஜான்சனுடன் பணிபுரிந்தார்.  இங்கிலாந்தின் ஆக்சுபோர்டு பல்கலைக்கழகத்தின் மூலக்கூறு உயிர் இயற்பியல் ஆய்வகத்தில் வருகை தரும் விஞ்ஞானியாக இருந்தார்.

அறிவியல், பொறியியல் மற்றும் தொழில்நுட்பத்தில் பாலின சமத்துவத்தை வலியுறுத்தும் பல சர்வதேச மாநாடுகள், இயற்பியலில் பெண்கள் மற்றும் பாலின உச்சிமாநாட்டில் சௌத்ரி அழைக்கப்பட்ட பேச்சாளராக பங்கேற்று வருகிறார்.டெய்லி ஸ்டார் உடனான ஒரு நேர்காணலில், மருத்துவம் அல்லது பிற துறைகளில் சேர்வதோடு ஒப்பிடும்போது இயற்பியல் மற்றும் அறிவியலில் பெண்களின் சதவீதம் விகிதத்தில் குறைவாக இருப்பதாக இவர் சுட்டிக்காட்டினார்.  இவர் தகவல் தொடர்பு தொழில்நுட்பம்,  அறிவியல்,  இயற்பியல் ஆகியவற்றில் பெண்களின் பாலின சமத்துவத்திற்காக தீவிரமாகப் பேசினார்.

## அறக்கட்டளை
வங்காளதேச இயற்பியல் சங்கம் 2015 முதல் ஒவ்வொரு ஆண்டும் சமிமா கரீம் சௌத்ரி அறக்கட்டளை நிதி உதவித்தொகையை வழங்குகிறது. தனது இளம் அறிவியலில் அதிக மதிப்பெண் பெறும் ஒரு மாணவ/ ஒரு மாணவிக்கும் தாக்கா பல்கலைக்கழக இயற்பியல் துறையில் படிக்கும் பின்தங்கிய மாணவர் ஒருவருக்கும் உதவித் தொகை வழங்குகிறது.

## சொந்த வாழ்க்கை
சமிமா சௌத்ரி 1951இல் கொமிலாவில் பிறந்தார். இவரின் தந்தை பசுலுல் கரீம் முதல் முஸ்லிம் பேராசிரியரும் கொமிலா விக்டோரியா கல்லூரியின் துணை முதல்வரும் ஆவார். இவரின் தாயார் சோகாரா கரீம் ஒரு சமூக சேவகராகவும் கொமில்லாவில் உள்ள அனைத்து பாக்கித்தான் பெண்கள் சங்கத்தின் துணைத் தலைவராக இருந்தார். வங்காளதேச உயிரி தொழில்நுட்பவியலாளரும் அணு விஞ்ஞானியுமான நய்யும் சௌத்ரி என்பவரை மார்ச் 7, 1976 இல் மணந்தார். இவர்களுக்கு இரண்டு குழந்தைகள் உள்ளனர்.

## சான்றுகள்

## வெளி இணைப்புகள்
*

பகுப்பு:1951 பிறப்புகள்
பகுப்பு:வாழும் மக்கள்
பகுப்பு:வங்காளதேச அறிவியலாளர்கள்
நய்யும் சௌத்ரி

**நய்யும் சௌத்ரி** (*Naiyyum Choudhury*) (27 செப்டம்பர் 1946 - 7 செப்டம்பர் 2019)  ஓர் வங்காளதேச  உயிரித் தொழில்நுட்பவியலாளரும், அணு விஞ்ஞானியும் ஆவார். வங்கதேசத்தின் தேசிய உயிரித் தொழில்நுட்பக் கொள்கையின் வளர்ச்சி மற்றும் முன்னெடுப்புக்கு இவர் முன்னோடியாக இருந்தார். இவர் வங்காளதேச அணுசக்தி ஆணையத்தின் தலைவராகவும், வங்காளதேசத்தின் பல முக்கிய பதவிகளிலும் பணியாற்றினார். இவர் இறக்கும் போது வங்காளதேச அணுசக்தி ஒழுங்குமுறை ஆணையத்தின் (BAERA) நிறுவனத் தலைவராக இருந்தார். இவர் தாக்கா பல்கலைக்கழகத்தின் நுண்ணுயிரியல் துறையின் தலைவராகவும், வங்காளதேச ஆராய்ச்சிப் பல்கலைக்கழகத்தில் உயிரித் தொழில்நுட்பத் துறை பேராசிரியராகவும் ஒருங்கிணைப்பாளராகவும் இருந்தார் , மேலும் ஜஹாங்கீர் நகர் பல்கலைக்கழகம், வங்காளதேச பொறியியல் மற்றும் தொழில்நுட்ப பல்கலைக்கழகம் ஆகியவற்றில் ஆசிரிய உறுப்பினராகப் பணியாற்றினார். இவர் பன்னாட்டு அணுசக்தி முகமையின் பிராந்திய ஒத்துழைப்பு ஒப்பந்தத் தலைவரும் ஆவார். வங்காளதேச அறிவியல் கழகத்தின் சகாவாகவும்  இருந்தார் . மேலும், தான் இறக்கும் போது வங்காளதேச அறிவியல் கழகத்தின் துணைத் தலைவராக இருந்தார். வங்காளதேசத்தின் உலகளாவிய அறிவியல், பொறியியல் மற்றும் மருத்துவக் கல்விக்கூடங்களின் வலைப்பின்னலின் தொடர்பு நபராகவும் இருந்தார்.

சௌத்ரி பல சர்வதேச பயிலரங்குகளையும், கருத்தரங்குகளையும் ஏற்பாடு செய்தார்.

## தனிப்பட்ட வாழ்க்கை
நய்யும் 1944இல் கொமிலாவின் முன்செபரியில் பிறந்தார். பேராசிரியர் சமிமா கரீம் சௌத்ரி என்பவரை மணந்தார்.  இவர்களுக்கு மருத்துவர் சாரா நஹின் சௌத்ரி, மருத்துவர் சஜித் முகைமின் சௌத்ரி  என்ற இரு மகன்கள் இருக்கின்றர்.

## புகைப்படங்கள்

23rd Meeting of the RCA National Representatives.jpg|1998இல் டாக்கா ஷெரட்டன் விடுதியில் நடைபெற்ற ஆர்சிஏ தேசிய பிரதிநிதிகளின் 23வது கூட்டம்
Bangladesh Atomic Energy Scientists Association (BAESA) meeting.png|வங்காளதேச அணுசக்தி விஞ்ஞானிகள் சங்கக் கூட்டத்தில், டாக்டர் எம். ஏ.வாசெட் மியா கலந்து கொண்டார்]]
License Awarding Ceremony of the Rooppur Nuclear Power Plant.png|ரூப்பூர் அணுமின் நிலையத்தின் உரிமம் வழங்கும் விழா
Bangladesh Atomic Energy Regulatory Authority in Victory Day.png|வங்காளதேச அணுசக்தி ஒழுங்குமுறை ஆணையத்தின்  வெற்றி நாளில் 2017


## சான்றுகள்

## மேலும் படிக்க
* 
* 
* 
* 
* 

பகுப்பு:2019 இறப்புகள்
பகுப்பு:1946 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
கணேசன் வெங்கடராமன்

**கணேசன் வெங்கடராமன்** இந்தியாவின் சுருங்கிய பொருள் இயற்பியலாளரும், எழுத்தாளரும், ஸ்ரீ சத்ய சாய் பல்கலைக்கழகத்தின் முன்னாள் துணைவேந்தரும் ஆவார். இந்திய தேசிய அறிவியல் கழகம், இந்திய அறிவியல் கழகம் ஆகியவற்றின் தேர்ந்தெடுக்கப்பட்ட சகாவும் ஆவார். வெங்கடராமன் ஜவகர்லால் நேரு சகா, பல்கலைக்கழக மானியக் குழுவின் சர் சிவி ராமன் பரிசு , இந்திய தேசிய அறிவியல் கழகத்தின் அறிவியல் பிரபலத்திற்கான இந்திரா காந்தி பரிசு ஆகியவற்றைப் பெற்றவர். இந்திய அரசு 1991ஆம் ஆண்டில் இவருக்கு நான்காவது உயரிய விருதான பத்மசிறீ விருதினை வழங்கியது.
## சுயசரிதை
கணேசன் வெங்கடராமன் 6 அக்டோபர் 1932 இல், தென் இந்திய மாநிலமான தமிழ்நாட்டில் மதுரையில் பிறந்தார். முதுகலைப் பட்டத்திற்குப் பிறகு, இவர் கல்பாக்கம் பாபா அணு ஆராய்ச்சி மையம், இந்திரா காந்தி அணு ஆராய்ச்சி மையம் உள்ளிட்ட பல்வேறு நிலையங்களில் பணிபுரிந்தார், அங்கு இவர் இயற்பியல், மின்னணுவியல் மற்றும் கருவி குழுவின் இயக்குநராகப் பணியாற்றினார். இந்த காலகட்டத்தில், இவர் தனது முனைவர் பட்ட ஆராய்ச்சியைத் தொடர்ந்தார். 1966ஆம் ஆண்டில் மும்பை பல்கலைக்கழகத்தில் சுருக்கப்பட்ட பொருள் இயற்பியலில் முனைவர் பட்டம்  பெற்றார். பின்னர், இவர் பாதுகாப்பு ஆராய்ச்சி மற்றும் வளர்ச்சி அமைப்பின் மேம்பட்ட எண் ஆராய்ச்சி மற்றும் பகுப்பாய்வு குழுவின் இயக்குநராக நியமிக்கப்பட்டார். அரசுப் பணியிலிருந்து ஓய்வு பெற்ற பிறகு, இவர் ஸ்ரீ சத்ய சாய் பல்கலைக்கழகத்தின் துணைவேந்தராகவும் கௌரவப் பேராசிரியராகவும் பணியாற்றினார்.
## இவற்றையும் காண்க
* பாபா அணு ஆராய்ச்சி மையம்
* இந்திரா காந்தி அணு ஆராய்ச்சி மையம்
* பாதுகாப்பு ஆராய்ச்சி மற்றும் வளர்ச்சி அமைப்பு

## மேற்கோள்கள்

பகுப்பு:வாழும் மக்கள்
பகுப்பு:அனந்தபூர் மாவட்ட மக்கள்
பகுப்பு:1932 பிறப்புகள்
பகுப்பு:பத்மசிறீ விருது பெற்ற அறிவியலாளர்கள்
வைத்யநாத் மிசுரா

முனைவர் **வைத்யநாத் மிசுரா** (*Baidyanath Misra*) ஒடிசா மாநிலத்தைச் சேர்ந்த ஒரு இந்திய பொருளாதார நிபுணரும், கல்வியாளரும், எழுத்தாளரும், நிர்வாகியும் ஆவார். இவர் ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார். ஒடிசா மாநில திட்டக் குழுவின் துணைத் தலைவர், ஒடிசாவின் முதல் மாநில நிதி ஆணையத்தின் தலைவர், ஒடிசா மாநில நலச் செயலாளர் வாரியம், ஒரிசா பொருளாதார சங்கத்தின் நிறுவனர் செயலாளர் மற்றும் தலைவர்,  வளர்ச்சி ஆய்வுகளுக்கான நபக்ருஷ்ணா சௌத்ரி மையத்தின் நிறுவனர் இயக்குநர் மற்றும் தலைவர் போன்ற பல்வேறு பொறுப்புகளையும் வகித்துள்ளார். ஆங்கிலத்தில் 16 புத்தகங்களையும், ஒடியாவில் 20 புத்தகங்களையும் எழுதியுள்ளார்.இவர் பல முன்னணி ஒடியா பத்திரிகைகளில் கட்டுரையாளராகவும் இருந்தார். ஏழை மற்றும் தாழ்த்தப்பட்ட மக்களுக்கு உதவுவதற்காக இவர் ஒடிசா முழுவதும் பல முகாம்களை ஏற்பாடு செய்தார்.

## கல்வி
இவர் ராவன்ஷா கல்லூரியில் பொருளாதாரத்தில் இளங்கலை பட்டமும், அதைத் தொடர்ந்து அலகாபாத் பல்கலைக்கழகத்தில் முதுகலை பட்டமும் பெற்றார். இவர் பென்சில்வேனியா பல்கலைக்கழகத்தின் வார்ட்டன் பள்ளியில் பொருளாதாரத்தில் மற்றொரு முதுகலை பட்டத்தை புல்பிரைட் உதவித்தொகையில் முடித்தார். அங்கு இவர் நோபல் பரிசு பெற்ற சைமன் கஸ்நெட்ஸின் கீழ் படித்தார். இந்தியா திரும்பிய பிறகு, இவர் உத்கல் பல்கலைக்கழகத்தில் முனைவர் பட்டம் பெற்றார்.

## தொழில்
ராவன்ஷா கல்லூரியில் விரிவுரையாளராக தனது வாழ்க்கையைத் தொடங்கிய இவர், உத்கல் பல்கலைக்கழகத்திற்கு பேராசிரியராகவும் பகுப்பாய்வு மற்றும் பயன்பாட்டுப் பொருளாதாரத் துறையின் தலைவராகவும் சென்றார். அங்கு இவர் இந்திய ரிசர்வ் வங்கி, பாரத ஸ்டேட் வங்கி ஆகியவற்றின் நிதியுதவியுடன் இரண்டு கல்வி இருக்கைகளை நிறுவினார். இவர் 1981 முதல் 1985 வரை ஒடிசா வேளாண்மை மற்றும் தொழில்நுட்ப பல்கலைக்கழகத்தின் துணை வேந்தராக பணியாற்றினார்  அங்கிருந்த காலத்தில், புவனேசுவரம்பொறியியல் மற்றும் தொழில்நுட்பக் கல்லூரி, சம்பல்பூர் விவசாயக் கல்லூரி, புவனேசுவரம் மனையியல் அறிவியல் கல்லூரி, கஞ்சாம் மீன்வளக் கல்லூரி, ஆகியவற்றை நிறுவினார். இவர் 1985 முதல் 1990 வரை ஒடிசா மாநில திட்டக் குழுவின் தலைவராக இருந்தார். 1987 ஆம் ஆண்டில், இவர் புவனேசுவரத்தில் நபக்ருஷ்ணா சௌத்ரி மேம்பாட்டு ஆய்வுகளுக்கான மையத்தை நிறுவினார், இது இந்திய சமூக அறிவியல் ஆய்வுக் கழகம், இந்திய அரசு ஒடிசா அரசு ஆகியவற்றால் கூட்டாக நிதியளிக்கப்பட்டது. அவர் இந்திய திட்டக் குழு , ஒடிசா ஊதியக் குழுவின் பொருளாதார வல்லுநர்கள் குழுவில் உறுப்பினராகவும் இருந்தார்.

## குடும்பம்
இவர் கோர்தாவில் மகாதேவ் மிசுரா -மாணிகா தேவிக்கு பிறந்தார். இவர் இல்லத்தரசியும் கலைத்துறையில் முதுகலை பட்டதாரியுமான வசந்தி என்பவரை மணந்தார். இவர்களுகு விஜயலட்சுமி என்ற ஒரு மகளும். வசந்த், ஜெயந்த், சுகந்த் என்ற மூன்று மகன்களும் உள்ளனர்.

## மேற்கோள்கள்

பகுப்பு:2019 இறப்புகள்
பகுப்பு:1920 பிறப்புகள்
பகுப்பு:ஒடிசா நபர்கள்
பகுப்பு:இந்திய சமூக அறிவியலாளர்கள்
பகுப்பு:இந்தியப் பொருளியலாளர்கள்
சானூர் தொல்லியல் களம்

**சானூர் தொல்லியல் களம்**,  தமிழ்நாட்டின் செங்கல்பட்டு மாவட்டம், மதுராந்தகம் வட்டம், மதுராந்தகம் ஊராட்சி ஒன்றியத்தில் அமைந்த ஜானகிபுரம் என்ற **சானூர்** எனும் இடத்தில், புதிய கற்காலம் முதல் துவக்க வெண்கலக் காலம் வரையில் மனிதர்களை புதைக்கும் இடுகாட்டுத் தொல்லியல் களம் ஆகும். இத்தொல்லியல் களத்தை 1950 மற்று 1952-ஆம் ஆண்டுகளில் அகழாய்வுப் பணிகளை மேற்கொண்டவர் இந்தியத் தொல்லியல் ஆய்வகத்தின் சென்னை வட்டத்தின் கண்காணிப்பு தொல்லியலளார் கே. வி. சௌந்தரராஜன் ஆவார். சானூர் தொல்லியல் களத்தின் அகழாய்வு அறிக்கையை கே. வி. சௌந்தரராஜன் மற்றும் என். ஆர். பானர்ஜி வெளியிட்டனர்.

## மேற்கோள்கள்

## வெளி இணைப்புகள்
பகுப்பு:இந்தியத் தொல்லியற்களங்கள்
பகுப்பு:தமிழக தொல்லியற்களங்கள் 
பகுப்பு:செங்கல்பட்டு மாவட்டம்
சென்னை கால்நடை மருத்துவ கல்லூரி

**சென்னை கால்நடை மருத்துவக் கல்லூரி** (*Madras Veterinary College*) தமிழ்நாடு கால்நடை மற்றும் கால்நடை அறிவியல் பல்கலைக்கழகத்துடன் இணைந்த கல்லூரி ஆகும், இந்தியாவில் சென்னை , வேப்பேரியில் அமைந்துள்ள ஒரு கால்நடை மருத்துவக் கல்லூரி ஆகும். இந்த கல்லூரி 1 அக்டோபர் 1903 அன்று டோப்ளின் ஹால் எனப்படும் ஒரு சிறிய கட்டிடத்தில் நிறுவப்பட்டது.

இக்கல்லூரி 1936 இல் மெட்ராஸ் பல்கலைக்கழகத்துடன் இணைந்தது மற்றும் இந்தியாவில் கால்நடை மருத்துவத்தில் இளங்கலை பட்டம் வழங்கும் முதல் கல்லூரி ஆனது. 1989 ஆம் ஆண்டில், இந்தியாவின் முதல் கால்நடை பல்கலைக்கழகம், தமிழ்நாடு கால்நடை மற்றும் விலங்கு அறிவியல் பல்கலைக்கழகம் (தனுவாஸ்) உருவாக்கப்பட்டது, மேலும் இந்த கல்லூரி அதனுடன் இணைக்கப்பட்டது.

## வழங்கப்படும் படிப்புகள்
# இளம் அறிவியல் கால்நடை அறிவியல்
# முதுநிலை கால்நடை அறிவியல்
# முனைவர் பட்டம்
# துணை விலங்கு பயிற்சியில் பட்டயப்படிப்பு

## எம்விசி போதனா மருத்துவமனை
எம்விசி போதனா மருத்துவமனை நாட்டின் மிகப்பெரிய, விரிவான வசதிகளுடன் உள்ளது. விலங்கு மருத்துவமனையில் கதிரியக்கவியல், அல்ட்ராசோனோகிராபி, டாப்ளர் அல்ட்ராசவுண்ட், சிடி ஸ்கேன், எக்கோ கார்டியோகிராம், வீடியோ எண்டோஸ்கோபி, லேபராஸ்கோபி மற்றும் சிறிய விலங்கு அறுவை சிகிச்சை ஆகியவை உள்ளன. கூடுதலாக, மருத்துவமனையில் சிறிய விலங்குகளுக்கான ஹீமோடையாலிசிஸ் வசதியும் மற்றும் ஒரு சிறப்பு ரேபிஸ் வார்டும் உள்ளது.

இந்த கால்நடை மருத்துவமனை இந்தியா முழுவதிலுமிருந்து குதிரைகள், உள்நாட்டு அசைபோடும் விலங்குகள் மற்றும் சிறிய விலங்குகள் என சிகிச்சைக்கு பரிந்துரை செய்யப்படுகிறது. நடமாடும் மருத்துவ  வசதிகளும் இருந்தன.

## இதனையும் காண்க

* இராஜீவ் காந்தி கால்நடை மற்றும் விலங்கு அறிவியல் கல்லூரி

## வெளி இணைப்புகள்
* Madras Veterinary College
* Tamilnadu Veterinary and Animal Sciences University
## மேற்கோள்கள்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
ஆரணி அரிசி

**ஆரணி அரிசி** (Arani Rice) என்பது திருவண்ணாமலை மாவட்டத்தில் உள்ள ஆரணியில் தயாரிக்கப்படும் ஒரு வகை உணவு பொருளாகும்.

ஆரணி நகரம் அரிசி, விவசாய மற்றும் நெசவு பட்டுக்கு போன்றவைக்கு புகழ்பெற்ற ஊராகும். திருவண்ணாமலை மாவட்டத்திற்கு மிக முக்கிய பங்களிப்புவருவாய் நகரம் ஆகும்.இங்கு 250க்கும் மேற்பட்ட அரிசி ஆலைகள் உள்ளன. மாநில அளவில் அரிசி உற்பத்தியில் திருவண்ணாமலை மாவட்டம், ஆரணி தான் முதல் நகரம் ஆகும்..**ஆரணி அரிசி** *(Arni Rice)* என்பது இந்திய[1]நாட்டில் உள்ள தமிழ் நாட்டைச் சேர்த்த ஓர் நகரமான ஆரணியில் தயாரிக்கப்படும் தரமான அரிசி ஆகும்.[2] இந் நகரில் நூற்றுக்கணக்கான ஆலைகள் உள்ளன. மேலும் இந் நகரில் இருந்து நாட்டின் பல்வேறு பகுதிகளுக்கு மற்றும் அண்டை நாடுகளுக்கும் இவ்வரிசி விற்பனைக்கு செல்கிறது.[3] இவை தவிர மாநிலத்தின் பல்வேறு பகுதிகளில் இருந்து வரும் நெல் வகைகள் இங்கிருக்கும் அரிசி ஆலைகளில் அரைக்கப்படுகிறது.

ஆரணி பகுதியில் விளையும் நெல்லுக்கு நீராதாரமாக விளங்குவது செய்யாறு ஆறும், கமண்டல நாகநதி ஆறும் ஆகும். இவ்விரு நதிகளும் ஜவ்வாது மலையில் உற்பத்தி ஆகி ஆரணி அருகே செல்கிறது. இந்த ஆற்றுப்படுகையில் விளைவிக்கப்படும் நெல்லுக்கு கிடைக்கும் நீர் ஜவ்வாது மலையிலுள்ள காடுகளிலும், கனிமவளங்களிலிருந்தும் நுண் ஊட்டச் சத்துகள் கொண்டு வருவதும் ஒரு காரணமாக குறிப்பிடப்படுகிறது.இந்தப் பகுதியில் கிடைக்கும் நன்னீரில் அரிசி வேகவைக்கப்படுவதால் தமிழகத்தில் எங்கிருந்து நெல்லைப் பெற்றாலும் சுவை கூடி விடுகிறது என்பது தான் ஆரணி அரிசியின் சிறப்பு. எனவேதான் சென்னை போன்ற பெருநகரங்களில் எங்கு கிடைக்கும் ஆரணி அரிசி என்று விளம்பரப்படுத்துகின்றன.

கடந்த ஆகஸ்ட் மாதம் 2019 ஆம் ஆண்டு தமிழ்நாட்டில் அரிசி உற்பத்தியில் ஆரணி அரிசி முக்கியப் பங்கு வகித்துள்ளது. அரிசி உற்பத்தியில் ஆரணி அரிசியானது தஞ்சாவூர் அரிசியை பின் தள்ளியுள்ளது.தற்போது தமிழ்நாட்டில் அரிசி உற்பத்தியில் திருவண்ணாமலை மாவட்டம் தான் முன்னனியில் உள்ளது.அரிசி உற்பத்தியில் முன்னணி பெற்றதால் ஆரணி அரிசிக்கு ஜிம் விருதும் மற்றும் தேசிய அளவில் தேசிய விருதும் 2018 ஆம் ஆண்டு இந்திய அரசால் வழங்கப்பட்டது.

## மேற்கோள்கள்

பகுப்பு:நெல் வகைகள்
மயில் அடல்

**மயில் அடல்** அல்லது **பூ அடல்**  (*Plate fish*) என்பது போத்தஸ் பேரினத்தைச் சேர்ந்த ஒரு தட்டை மீன் ஆகும். இவை அத்திலாந்திக்குப் பெருங்கடல் உட்பட கரிபியக் கடல் உள்ளிட்ட வெப்பமண்டல கடல் பகுதிகளில் காணப்படுகின்றன. இதன் வழக்கமான வாழிடமாக  பவளப் பாறைகளுக்கு அருகில் உள்ள மணல் வெளிகளாகும். மேலும் இந்த சூழலில் இவை நன்கு உருமறைப்பு செய்து தங்கள் நிறத்தை மாற்றிக் கொள்ளக் கூடியவையாக உள்ளன. 

## விளக்கம்
இடது|thumb| உடலை மறைத்துக் கொண்டு கண்களை மட்டும் கொண்டு பார்த்தல்
*மயில் அடல்*  மீனானது தட்டையான உடலமைப்பைக் கொண்டுள்ளது. இதன் வலது பக்கம் கீழே தரையில் இருக்குமாறும்,  இடது பக்கம் மேல்நோக்கி இருக்கும் வகையிலும் கடல் தரையில் உருமறைப்பு செய்து கொண்டு படுத்திருக்கும். இந்த மீனுக்கு இரண்டு கண்களும் ஒரே பக்கத்தில் இருக்கும். கண்கள் சற்று இடை வெளியுடன் இருக்கும். அவை குமிழ் போல புடைத்து இருக்கும். இதனால் தரையில் படுத்தபடி தன் இரு கண்களிலும் இரையை எதிர் பார்த்தபடி படுத்து இருக்கும். இதன் உடல் வடிவம் வட்டமானது. மேலும் இதன் முதுகு மற்றும் குத துடுப்புகள் கிட்டத்தட்ட உடலைச் சுற்றியுள்ளன. முதுகுத் துடுப்பு  92 முதல் 99 மென்மையான கதிர்களையும், குதத் துடுப்பு 71 முதல் 76 மென்மையான கதிர்களைக் கொண்டிருக்கும். இதன் மார்புத்  துடுப்புகள் நீண்டவை மற்றும் பெரும்பாலும் நிமிர்ந்தவை.  வயது வந்த மயில் அடல் மீனின் சராசரி நீளம் , இது அதிகபட்சமாக   நீளமுள்ளது. இந்த மீனின் உடல் சாம்பல், பழுப்பு மற்றும் பழுப்பு கலந்த நிறத்தில் சிறிய நீல நிற புள்ளிகள் வட்டங்களுடன் காணப்படும். இதன் தலையும், துடுப்புகளும் நீல நிறத்தில் காணப்படும். இதன் உடலில் உள்ள பக்கவாட்டு கோட்டில் இரண்டு அல்லது மூன்று  பரவலான இருண்ட திட்டுகள் உள்ளன. மீன் அதன் உடல் நிறத்தை அதன் சுற்றுப்புறத்தை ஒத்திருக்கும்படி பச்சோந்தியைப் போல மாற்றிக்கொள்ளும் திறண் கொண்டது. இதனால் இந்த மீன் கடற்பரப்பில் படுத்திருக்கும்போது தன்னை உருமறைத்துக் கொள்ளும்.   இந்த இன மீன்களால் அவற்றின் நிறத்தை இரண்டு முதல் எட்டு வினாடிகளில் சுற்றுப்புறத்துக்கு ஏற்ப மாற்றிக் கொள்ள முடியும். 

## பரவலும், வாழ்விடமும்
*மயில் அடல்* அட்லாண்டிக் பெருங்கடல் மற்றும் கரீபியன் கடலின் வெப்பமண்டல மற்றும் மிதவெப்ப மண்டல பகுதிகளில் காணப்படுகிறது. இவை புளோரிடா, பஹாமாஸ் மற்றும் பெர்முடா முதல் பிரேசில் வரை பரவியுள்ளன. என்றாலும் இவை மெக்சிகோ வளைகுடாவில் இல்லை. இவை கினி வளைகுடா மற்றும் அசென்ஷன் தீவுப் பகுதிகளிலும் காணப்படுகின்றன. இவை பொதுவாக 1 முதல் 20 மீ (3.3 மற்றும் 65.6 அடி) ஆழத்தில் காணப்படுகிறன்றன. ஆனால் 100 மீ (328 அடி) ஆழத்திலும் காணப்படலாம். இதன் பொதுவான வாழிடமாக  பவளப் பாறைகளுக்கு அருகிலுள்ள மணல் நிறைந்த பகுதிகள், கடல் புல்வெளிகள் அல்லது சதுப்புநிலங்களுக்கு அருகில் உள்ள இடங்கள் ஆகும்.  இது பவளப் பாறைகளுக்கு அருகில் பொதுவாக காணப்படும் மீனாகும். 

## நடத்தை
*மயில் அடல்* கடலிலின் மணற்கடற்பரப்பில் படுத்துக்கொண்டு நன்கு உருமறைப்பு செய்து கொள்கிறது. பெரும்பாலும் வண்டலில் ஓரளவு தன்னை புதைத்துக் கொள்ளும். இது நீந்தும்போதுதான் அதிகமாகத் தெரியும்.  

இது சிறுமீன்கள் கணவாய்கள் போன்றவற்றை உணவாக கொள்கிறது. தன் உணவை வேட்டையாட கடலடி தரையில் உருமறைப்பு செய்தபடி படுத்திருக்கும். தன் இரை அருகில் வந்ததும் விருட்டென்று பாய்ந்து இரையை பிடித்துக் கொள்ளும். 

## குறிப்புகள்

## வெளி இணைப்புகள்

* 

பகுப்பு:மீன்கள்
கு. அ. பாண்டியன்

**கு. அ. பாண்டியன்** (*K. A. Pandian*) என்பவர் இந்திய அரசியல்வாதி மற்றும் தமிழகச் சட்டமன்ற உறுப்பினர் ஆவார். இவர் கடலூர் மாவட்டம் காட்டுமன்னார்கோவிலைச் சார்ந்தவர். இவர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றவர். இவர் 2016 மற்றும் 2021 ஆகிய ஆண்டுகளில் நடைபெற்ற தமிழ்நாடு சட்டப்பேரவை தேர்தலில் சிதம்பரம் தொகுதியில் அனைத்திந்திய அண்ணா திராவிட முன்னேற்றக் கழக வேட்பாளராகப் போட்டியிட்டு தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

## மேற்கோள்கள்


பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:கடலூர் மாவட்ட மக்கள்
ஜெ. ஜெ. எபினேசர்

**ஜான் எபினேசர்** என்ற **ஜெ. ஜெ. எபினேசர்** (*J. J. Ebenezer*) தமிழ்நாட்டைச் சேர்ந்த இந்திய அரசியல்வாதி ஆவார். இவர் சென்னை தண்டையார்பேட்டையில் வசித்து வருகிறார். எபினேசர் சிதம்பரம் அண்ணாமலைப் பல்கலைக்கழகத்தில் முதுகலைப் பட்டம் பெற்றுள்ளார். திராவிட முன்னேற்றக் கழகத்தின் உறுப்பினரான இவர் 2021ஆம் ஆண்டு டாக்டர் ராதாகிருஷ்ணன் நகர் சட்டமன்றத் தொகுதிக்கு நடைபெற்ற தேர்தலில் போட்டியிட்டு தமிழகச் சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்


பகுப்பு:இந்தியத் தமிழர்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக சட்டமன்ற உறுப்பினர்கள்
ஸ்ரீஜா சேஷாத்திரி

**ஸ்ரீஜா சேஷாத்ரி** (பிறப்பு 15 ஆகஸ்ட் 1997), ஒரு இந்திய சதுரங்க விளையாட்டு வீரர் ஆவார். பிடே அமைப்பு,  ஜூலை 2019 இல் பெண் கிராண்ட்மாஸ்டர் என்ற பட்டத்தை இவருக்கு வழங்கியது.

## சதுரங்க வாழ்க்கை
ஸ்ரீஜா 2017 இல்  பெண் சர்வதேச மாஸ்டர் பட்டத்தை பெற்றார் . அவர்  தனது முதல் பெண் கிராண்ட்மாஸ்டர் நெறியை டிசம்பர் 2016 இல் மும்பையில் நடந்த 2 வது மும்பை சர்வதேசசதுரங்க  போட்டியில் பெற்றார். அடுத்து மார்ச் 2017 இல் ஷார்ஜாவில் நடந்த முதுநிலை சர்வதேச செஸ் சாம்பியன்ஷிப்பில், அவர் தனது இரண்டாவது பெண் கிராண்ட்மாஸ்டர் நெறிமுறையைப் பெற்றார். ஸ்ரீஜா தனது மூன்றாவது மற்றும் இறுதி நெறிமுறையை  ஜூன் 2019 இல் மும்பையில் நடந்த மேயர் கோப்பை சர்வதேச திறந்த சதுரங்க  போட்டியில் அடைந்தார். அவருக்கு  ஜூலை 2019 இல் அதிகாரப்பூர்வமாக பெண் கிராண்ட்மாஸ்டர் பட்டம் வழங்கப்பட்டது.

ஸ்ரீஜா ஜூன் 2018 இல் மும்பையில் உள்ள ஏக்கர்ஸ் கிளப்பில் நடந்த மகளிர் கிராண்ட்மாஸ்டர் செஸ் சாம்பியன்ஷிப்பில் மூன்றாவது இடத்தைப் பிடித்தார். ஜூன் 2019 இல் மும்பையில் நடந்த மேயர் கிளப் சதுரங்க  போட்டியில் ஒரு  சர்வதேச மாஸ்டர் (ஐ.எம்.) நெறி முறையை அவர் பெற்றார். அவர் ஜூலை 2019 இல் தமிழ்நாடு, காரைக்குடியில் நடைபெற்ற 46 வது தேசிய மகளிர்சதுரங்க  சாம்பியன்ஷிப்பில் பதினொரு சுற்றுகளில் மொத்தம் எட்டு புள்ளிகளைப் பெற்று ஆறாவது இடத்தைப் பிடித்தார்.

## மேலும் பார்க்க

* இந்திய சதுரங்க வீரர்களின் பட்டியல்
* இந்தியாவில் சதுரங்கம்

## குறிப்புகள்

## வெளி இணைப்புகள்

* 

பகுப்பு:சென்னை விளையாட்டு வீரர்கள்
பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1997 பிறப்புகள்
பகுப்பு:இந்திய சதுரங்க வீராங்கனைகள்
கறுக்காடி

**கறுக்காடி** அல்லது **வற்றல் இறால்** (*Pandalus borealis*) என்பது  வடக்கு அத்திலாந்திக் மற்றும் வடக்கு பசிபிக் பெருங்கடல்களின் குளிர்ந்த பகுதிகளில் காணப்படும் ஒரு வகை கரிடியன் இறால் ஆகும்.   இப்போது இவை ஒரு தனி இனமாக சிலரால் கருதப்படுகிறன.  ஐக்கிய நாடுகளின் உணவு மற்றும் வேளாண்மை அமைப்பு இவற்றை **வடக்கு இறால்** என்று குறிப்பிடுகிறது. மற்ற பொதுவான பெயர்களாக இளஞ்சிவப்பு இறால், ஆழ்கடல் இறால், நோர்டிக் இறால், பெரிய வடக்கு இறால், வடக்கு இறால், குளிர்நீர் இறால் மைனே இறால் ஆகியவை ஆகும்.

## பரவல்
கறுக்காடி இறால்களானது 20 முதல் 1,330 மீ (66-4,364 அடி) ஆழத்தில், 0 முதல் 8&nbsp;°C (32-46&nbsp;°F) வெப்பநிலை கொண்ட தண்ணீரில் மென்மையான சேற்றின் அடிப்பகுதியில், வாழ்கிறது. இருப்பினும் இது 9 முதல் 1,450 மீ (30-4,757 அடி) ஆழம் வரையிலும்,  −2 முதல் 12&nbsp;°C (28-54&nbsp;°F) வெப்ப நிலை உள்ள இடங்களிலும் பதிவு செய்யப்பட்டுள்ளது.  கறுகாடி இறால்கள்   32 முதல் 35 பிபிடி வரையிலான உப்புத்தன்மை கொண்ட உவர் நீரில் செழித்து வளர்கின்றன. இந்த இறால்களின் வாழ்க்கைச் சுழற்சி அவை இருக்கும் இடத்தைப் பொறுத்து அமைகிறது. இதை ஒரு கிளையினமாக கருதுவதற்குப் பதிலாக, வட பசிபிக் மக்கள் பெரும்பாலும் ஒரு தனி இனமாக அங்கீகரிக்கின்றனர்.

## உடலியல்
சிவப்பு நிற மிகளாய் வற்றல் போன்ற தோற்றம் கொண்டது இந்த இறால்கள் ஆகும்.
இவற்றின் எட்டு ஆண்டு ஆயுட்காலத்தில், ஆண் இறால்கள் 12 செ.மீ (4.7 அங்குலம்) நீளம்வரையும், பெண் இறால்கள் 16.5 செமீ (6.5 அங்குலம்) நீளம்வரை எட்டுகின்றன. இவை அளிவில் சிறிய இறால்கள் ஆகும். இந்த இறால்கள் தங்கள் பல்வேறு வயது, இறாலின் அளவு, நீரின் வெப்பநிலை மாற்றங்கள் போன்றவற்றால் பாலின மாற்றம் அடைகின்றன. நீரின் வெப்பநிலை அதிகரிப்புது வேகமான வளர்ச்சியுடன் தொடர்புடையதாக உள்ளது.

இந்த இறால் ஒரு இருபாலுயிரி ஆகும். குறிப்பாக இவை ஆணாகப் பிறக்கிறன. ஆனால் ஏறக்குறைய இரண்டரை வயதுக்குப் பிறகு இவற்றின் விரைகள் கருப்பைகளாக மாறி பெண்ணாக ஆகின்றன. பின்னர்  தங்கள் வாழ்நாள் முழுவதும் பெண்ணாகவே வாழ்ந்து முடிக்கிறன. இந்த இறாலின் முட்டையிடும் பருவம் கோடையின் பிற்பகுதியில் பொதுவாக கடலில் தொடங்குகிறது.  இலையுதிர்காலத்தின் துவக்கத்தில், பெண் இறால்கள் தங்கள் வயிற்றில் இருந்து முட்டைகளை வெளியேற்றத் தொடங்குன்றன. இந்த சமயத்தில் இவை கரையோரமாக நகரும். குளிர்காலத்தில் இவற்றின் முட்டைகள் குஞ்சு பொரிக்கும்.

## பயன்கள்
இந்த இறால்கள் மனிதர்களுக்கு உணவாவதும் அல்லாமல் வேறு வகைகளிலும் பயன்படுகின்றன. இதன் மேலோட்டில் ஒரு நொதியம்  உள்ளது. அதில் இருந்து சிட்டோசன் என்ற வேதிப் பொருள் பெறப்படுகிறது. இது காயங்களுக்கு மருந்தாகவும், திராட்சைச் சாற்றை வடிகட்டவும், இயற்கை வேளாண்மையில் மண்ணை வளப்படுத்தவும் பயன்படுத்தப்படுகிறது.

## குறிப்புகள்
 

## வெளி இணைப்புகள்

* 

பகுப்பு:கடல்வாழ் உயிரினங்கள்
ப. வெ. நந்திதா

**பள்ளத்தூர் வெங்கடாசலம் நந்திதா**  (பிறப்பு ஏப்ரல் 10, 1996) ஒரு இந்திய சதுரங்க வீரர் ஆவார். அவர் பிடேயின்  பெண் கிராண்ட்மாஸ்டர்  பட்டத்தைப்  பெற்றுள்ளார். அவர் இந்தியாவின் 17 வது பெண் கிராண்ட்மாஸ்டர் ஆவார். இந்திய பெண் சதுரங்க வீராங்கனைகள் தரவரிசையில்  7 வது இடத்தில் உள்ளார்.

## இளமை மற்றும் கல்வி
நந்திதா 10 ஏப்ரல் 1996 இல் தமிழ்நாட்டில் உள்ள  சங்ககிரியில்  பிறந்தார். அவர் சென்னை அண்ணா பல்கலைக்கழகம், கிண்டி பொறியியல் கல்லூரியில் பொறியியலில் மின்னணுவியல் மற்றும் தகவல் தொடர்பு துறையில்  இளங்கலை பட்டம் பெற்றுள்ளார்.(2014-17). விளையாட்டு ஒதுக்கீட்டுப்  பிரிவில்  முதலிடம் பெற்று தனது பொறியியல் இடத்தைப் பெற்றார்.

## சதுரங்க வாழ்க்கை
2016 ஆம் ஆண்டில் ஒடிசாவின் புவனேஸ்வரில் நடைபெற்ற U-20 உலக ஜூனியர் செஸ் சாம்பியன்ஷிப்பில் நந்திதா வெள்ளிப் பதக்கம் வென்றார். 2010 இல் கிரீஸின் ஹல்கிடிகியில் நடைபெற்ற U-14 உலக இளைஞர் சதுரங்கப் போட்டியில் வெண்கலப் பதக்கம் வென்றார். அக்டோபர் 2020 இல், அவர்  இந்தியன் பெண்கள் சதுரங்க  அணியில்  வைசாலி Rameshbabu, பத்மினி, பக்தி குல்கர்னி, மேரி ஆன் கோமசு ஆகியோருடன் இடம் பெற்றார். இந்த அணி பிடே   நடத்திய ஆசிய நாடுகள் (பகுதிகள்) இணைய சதுரங்க  சாம்பியன்ஷிப் 2020ஐ வென்றது.  இந்த போட்டியில்  31 ஆசிய நாடுகள் கலந்து கொண்டன.

ஜூன் 2021 நிலவரப்படி,அவருடைய  எலோ மதிப்பீடு 2365 ஆகும். இது அவரது  தற்போதைய உச்ச மதிப்பீடாகும். மேலும்  இந்திய பெண் சதுரங்க வீரர்களின் தரவரிசையில்  7 வது இடத்தில் உள்ளார்.

## படங்கள்

படிமம்:P. V. Nandhidhaa with her Chess tournament trophies.jpg|2020இல் பிவி நந்திதா தனது மதிப்புமிக்க சதுரங்க  கோப்பைகளுடன் தனது இல்லத்தில் இருக்கும் படம்  


## வெளி இணைப்புகள்

* 
## குறிப்புகள்

பகுப்பு:Articles with hCards
பகுப்பு:தமிழ்நாட்டு விளையாட்டு வீராங்கனைகள்
பகுப்பு:வாழும் மக்கள்
பகுப்பு:1996 பிறப்புகள்
பகுப்பு:இந்திய சதுரங்க வீராங்கனைகள்
பகுப்பு:சதுரங்க வீரர்கள்
பகுப்பு:தமிழக சதுரங்க வீரர்கள்
ரோமர்-சிம்ப்சன் பதக்கம்

**ரோமர்-சிம்ப்சன் பதக்கம்** (Romer-Simpson Medal) முதுகெலும்பிகளின் தொல்லுயிரியல் துறைக்காக அமெரிக்காவில் வழங்கப்படும் மிக உயரிய ஒரு விருதாகும். உலகெங்கிலும் உள்ள பல்வேறு விஞ்ஞானிகள், மாணவர்கள், கலைஞர்கள், தயாரிப்பாளர்கள், வழக்கறிஞர்கள், எழுத்தாளர்கள் மற்றும் அறிஞர்கள் உறுப்பினர்களாக உள்ள   அமைப்பான முதுகெலும்பி  தொல்லுயிரியல் சமூகம் இவ்விருதை வழங்கி சிறப்பிக்கிறது. இத்துறையில் நிலையான மற்றும் சிறந்த அறிவார்ந்த சிறப்பம்சமும் சேவையும் ஆற்றுகின்ற சிறந்த ஆளுமைகளைத் தேர்ந்தெடுத்து  இவ்விருது ஆண்டுதோறும் வழங்கப்படுகிறது. அமெரிக்காவைச் சேர்ந்த உயிரியலாளர்களும்  தொல்லுயிரியல் அறிஞர்களுமான ஆல்ஃபிரட்டு எசு. ரோமர் மற்றும் சியார்ச்சு  சிம்ப்சனின் நினைவாக விருதுக்கு இப் பெயரிடப்பட்டது.

## கடந்த விருதுகள்
ஆதாரம்:முதுகெலும்பி தொல்லுயிரியல் சமூகம் 

* 1987 எவரெட் சி. ஓல்சன்
* 1988 பாப் ஷாஃபர்
* 1989 எட்வின் எச். கோல்பர்ட்டு
* 1990 ரிச்சர்ட் எசுடெசு
* 1991 *விருது இல்லை*
* 1992 லோரிசு எசு. ரசல்
* 1993 சூ மிங்சென்
* 1994 இயான் எச். ஆசுட்ரோம்
* 1995 சோபியா கீலன்-யவோரோவ்சுகா
* 1996 பெர்சி பட்லர்
* 1997 கொலின் பேட்டர்சன்
* 1998 ஆல்பர்ட் ஈ வுட்டு
* 1999 ராபர்ட் வாரன் வில்சன்
* 2000 இயான் ஏ. வில்சன்
* 2001 மால்கம் மெக்கென்னா
* 2002 மேரி ஆர். டாசன்
* 2003 ரெய்னர் சாங்கர்ல்
* 2004 ராபர்ட் எல். கரோல்
* 2005 டொனால்ட் ஈ. ரசல்
* 2006 வில்லியம் ஏ கிளெமன்சு
* 2007 வான் லாங்சுடன், சூனியர்.
* 2008 சோசு போனபார்டே
* 2009 பரிசு சென்கின்சு
* 2010 ரிஞ்சன் பார்சுபோல்ட்டு
* 2011 ஆல்ஃபிரட் டபிள்யூ. குரோம்ப்டன்
* 2012 பிலிப் டி. செஞ்சி
* 2013 இயாக் ஆர்னர்
* 2014 ஆன்சு-பீட்டர் சூல்ட்சே
* 2015 சிம் ஆப்சன்
* 2016 மீ-மான் சாங் 
* 2017 பிலிப் இயே. கியூரி
* 2018 கே பெக்ரென்சுமேயர் 
* 2019 மைக்கேல் ஆர்ச்சர் 
* 2020 ஜென்னி கிளாக்
* 2021 பிளேயர் வான் வால்கன்பர்க்
* 2022 டேவிட் டபிள்யூ. குராசு

## மேற்கோள்கள்

பகுப்பு:அமெரிக்க விருதுகள்
சுப்புராமன் மீனாட்சி

**சுப்புராமன் மீனாட்சி** (பிறப்பு 24 அக்டோபர் 1981), ஒரு இந்திய பெண் கிராண்ட்மாஸ்டர் ஆவார்.

## சுயவிவரம்
சுப்பராமன் மீனாட்சி இந்திய செஸ் பெண் கிராண்ட்மாஸ்டர் சுப்பராமன் விஜயலட்சுமியின் தங்கை ஆவார். 1991 முதல் 2001 வரை, அவர் ஆசியா மற்றும் உலக இளைஞர் செஸ் சாம்பியன்ஷிப்பில்  பல்வேறு வயது பிரிவுகளில் இந்தியாவின் சார்பில் கலந்து கொண்டார். 1998 ஆம் ஆண்டில், ஆசிய இளைஞர் செஸ் சாம்பியன்ஷிப்பில் சுப்பராமன் மீனாட்சி U-20 பெண்கள் வயது பிரிவில் வெள்ளிப் பதக்கம் வென்றார். 2001 ஆம் ஆண்டில், இந்த போட்டியில் தனியா சச்தேவுடன்  2 மற்றும்  3 வது இடங்களைப்  பகிர்ந்து கொண்டார். 2000 ஆம் ஆண்டில், இந்திய பெண்கள் செஸ் சாம்பியன்ஷிப்பில் வெள்ளிப் பதக்கம் வென்றார். 2002 ஆம் ஆண்டில்,பிடே  உலகக் கோப்பையில் அவர் காலிறுதி வரை  சென்றார். காலிறுதியில்  அவரை  சூ யூஹுவா வீழ்த்தினார். 2004 இல், பெய்ரூட்டில் சுப்பராமன் மீனாட்சி ஆசிய மகளிர் சதுரங்கப் போட்டியில் வெள்ளிப் பதக்கம் வென்றார்.

2000 களில் சுப்பராமன் மீனாட்சி மகளிர் உலக சதுரங்க  சாம்பியன்ஷிப்பில் நாக்-அவுட் முறையில் பங்கேற்றார்:

* மகளிர் உலக சதுரங்க சாம்பியன்ஷிப் 2000 ல் முதல் சுற்றில் எலெனா ஜயாட்ஸிடம் தோற்றார்,
* மகளிர் உலக சதுரங்க சாம்பியன்ஷிப் 2004 இல் முதல் சுற்றில் இவெட்டா ராட்சீவிச்ஸிடம் தோற்றார்,
* மகளிர் உலக சதுரங்க சாம்பியன்ஷிப் 2006 இல் முதல் சுற்றில் டாடியானா கொசிந்த்சேவாவிடம் தோற்றார்,
* மகளிர் உலக சதுரங்க சாம்பியன்ஷிப் 2010 இல் முதல் சுற்றில் மாயா சிபுர்தனிட்சேவிடம் தோற்றார்.

சுப்பராமன் மீனாட்சி இந்தியாவுக்காக விளையாடிய போட்டிகள்:

* பெண்கள் சதுரங்க ஒலிம்பியாட் 3 முறை (2000-2002, 2010)பங்கேற்றார்;
* 2003 ஆம் ஆண்டில் பெண்கள் ஆசிய அணி சதுரங்க சாம்பியன்ஷிப்பில் பங்கேற்று தனிப்பட்ட வெண்கலப் பதக்கம் வென்றார்;
* 2003 இல் ஆசிய விளையாட்டுப் போட்டிகளில் பங்கேற்றார்;
* ஆசிய உட்புற விளையாட்டுகளில் 2007 இல் பங்கேற்று அணி வெள்ளிப் பதக்கம் வென்றார்.

2001 ஆம் ஆண்டில்,அவருக்கு பிடே  சர்வதேச பெண்கள் மாஸ்டர் (WIM) பட்டம்வழங்கியது.  மூன்று ஆண்டுகளுக்குப் பிறகு பிடே சர்வதேச மகளிர் கிராண்ட்மாஸ்டர் (WGM) பட்டத்தைப் அவருக்கு வழங்கியது.

## வெளி இணைப்புகள்
* 365Chess.com இல் சுப்பராமன் மீனாட்சி

## குறிப்புகள்

பகுப்பு:வாழும் மக்கள்
பகுப்பு:1981 பிறப்புகள்
பகுப்பு:இந்திய சதுரங்க வீராங்கனைகள்
மாதோ சரூப் வாட்ஸ்

**பண்டித மாதோ சரூப் வாட்ஸ்** (**Pandit Madho Sarup Vats**) (12 ஏப்ரல் 1896 &ndash; 7 டிசம்பர் 1955) தொல்லியல்]] மற்றும் சமசுகிருதம்|சமசுகிருத]] அறிஞரும், இந்தியத் தொல்லியல் ஆய்வகத்தின் தலைமை இயக்குநராக 1950-ஆம் ஆண்டு முதல் 1954-ஆம் ஆண்டு வரை பணிபுரிந்தவர். இவர் 920-21 மற்றும் 1933-34-ஆம் ஆண்டுகளில் சிந்துவெளி நாகரித்தின் அரப்பா மற்றும் மொகெஞ்சதாரோ தொல்லியல் களங்களில் அகழாய்வு செய்தவர்களில் ஒருவர்.

12 ஏப்ரல் 1896 அன்று பஞ்சாபி குடும்பத்தில் பிறந்த இவர் பஞ்சாப் பல்கலைக்கழகம் மற்றும் லாகூர் பல்கலைக் கழகத்தில் சமஸ்கிருத மொழியில் பட்டம் பெற்றார். 1918-இல் பாட்னா அருங்காட்சியகக் காப்பாளராக பணியேற்றார். மார்ச், 1920-இல் இந்தியத் தொல்லியல் ஆய்வகத்தில் உதவித் தொல்லியல் அதிகாரியாக பணியில் சேர்ந்தார். இவர் மகாராட்டிரா மாநிலத்தின் புணே மாவட்டத்தில் உள்ள கர்லா பௌத்த குகைகளின் கல்வெட்டுக்களை கண்டுபிடித்தார். பின்னர் இடையில் நின்ற மொகெஞ்சதாரோ தொல்லியல் களத்தை மீண்டும் அகழாய்வு செய்தார். 1925-ஆம் ஆண்டில் இவர் வடக்கு வட்டத்தின் கண்காணிப்பு தொல்லியல் அதிகாரியாக பதவி உயர்வு பெற்றதுடன், அரப்பா தொல்லியல் களத்தை மீண்டும் அகழாய்வு செய்தார். பின்னர் 1950 முதல் இறக்கும் வரை 1955-ஆம் ஆண்டு வரை இவர் இந்தியத் தொல்லியல் ஆய்வகத்தின் தலைமை இயக்குநராக பதவியில் இருந்தார்.
## எழுதிய நூல்கள்
* EXCAVATIONS AT HARAPPA
* Excavations at Harappa: Being an Account of Archaeological Excavations at Harappa Carried Out Between the Years 1920-21 and 1933-34, 2 

## மேற்கோள்கள்

 
பகுப்பு:பஞ்சாபி மக்கள்

பகுப்பு:இந்தியத் தொல்லியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
அனுராக் ஆச்சார்யா

**அனுராக் ஆச்சார்யா** (*Anurag Acharya*) கூகுள் இசுகாலர் என்ற இலவசமாக அணுகக்கூடிய வலைத் தேடுபொறியின் இணை-நிறுவனராக  அறியப்படுகிறார். 2014 ஆம் ஆண்டு நிலவரப்படி, ஆச்சார்யா கூகுளில் புகழ்பெற்ற பொறியாளர் என்ற பட்டத்தை வைத்திருந்தார். இவரும் இவரது கூகுள் சகா அலெக்சு வெர்சுடாக்கும் இணைந்து 2004 ஆம் ஆண்டு கூகுள் இசுகாலரை நிறுவினர்.  இந்த திட்டத்திற்கான யோசனை பல ஆண்டுகளுக்கு முன்பு ஆச்சாரியா காரக்பூர் இந்திய தொழில்நுட்ப நிறுவனத்தில் பட்டப்படிப்பு படித்தபோது உருவானது. அறிஞர் இலக்கியத்தை விரைவாக அணுகுவதற்கு அனுராக் அப்போது  சிரமப்பட்டார். 2016 ஆம் ஆண்டில்  அனுராக் ஆச்சார்யா காரக்பூர் இந்திய தொழில்நுட்பக் கழகத்தின் சிறந்த முன்னாள் மாணவர் விருதைப் பெற்றார்.

## மேற்கோள்கள்

## புற இணைப்புகள்
* Anurag Acharya publications indexed by Google Scholar

பகுப்பு:வாழும் மக்கள்
பகுப்பு:இந்தியப் பொறியியலாளர்கள்
பகுப்பு:அமெரிக்கப் பொறியியலாளர்கள்
தில்பாக் சிங் அத்வல்

**தில்பாக் சிங் அத்வால்**  (**Dilbagh Singh Athwal)**  மரபியலாளர், தாவர இனப்பெருக்குனர், விவசாயி என பன்முகங்களுடன் இயங்கிய ஓர் இந்திய அறிவியலாளர் ஆவார். 1928 ஆம் ஆண்டு அக்டோபர் மாதம் 12 ஆம் தேதியான்று இவர் பிறந்தார். தாவர இனப்பெருக்கத்தில் முன்னோடி ஆராய்ச்சி நடத்தியதாக அறியப்படுகிறார். பஞ்சாப் வேளாண்மைப் பல்கலைக்கழகத்தில் பேராசிரியராகவும், தாவர இனப்பெருக்கத் துறையின் தலைவராகவும், புகழ்பெற்ற உயிரியலாளரும் நோபல் பரிசு பெற்றவருமான நார்மன் போர்லாக்கின் நண்பராகவும் விளங்கினார். நார்மன் போர்லாக்குடன் இணைந்து  அதிக விளைச்சல் தரும் குள்ள வகை கோதுமை அறிமுகத்திற்கு ஒத்துழைத்தார். .

**கோதுமை புரட்சியின் தந்தை என்று** பிரபலமாக அறியப்பட்ட இவர், 1966 ஆம் ஆண்டு 'பிவி 18' வகை கோதுமை வளர்ப்பில் முக்கியாப்பங்கு வகித்தார்.  1967 ஆம் ஆண்டில் மிகவும் பிரபலமான அம்பர் தானிய கோதுமை வகையான 'கல்யாண்சோனா'வை வளர்ப்பதிலும் முக்கியப் பங்கு வகித்தார். இதே ஆண்டில் தில்பாக்கு சர்வதேச அரிசி ஆராய்ச்சி நிறுவனத்தில் சேர்ந்தார்.  நிர்வாக குழு மற்றும் நிறுவனத்தின் முதல் துணை பொது இயக்குநர் பதவிகளில் பணியாற்றினார். இவரது ஆராய்ச்சி நெல் வளர்ப்பில் பல புதுமைகளைத் திருப்பித் தந்துள்ளது  மேலும் இவரது பணி அமைப்பு பல புத்தகங்கள் மற்றும் சக மதிப்பாய்வு செய்யப்பட்ட பத்திரிகைகளில் வெளியிடப்பட்ட கட்டுரைகளில் ஆவணப்படுத்தப்பட்டுள்ளது.    சிட்னி பல்கலைக்கழகம் வேளாண்மைக்கான இவரது பங்களிப்பிற்காக 1955 ஆம் ஆண்டில் இவருக்கு தத்துவ முனைவர் பட்டம் வழங்கியது  1964 ஆம் ஆண்டில், அறிவியல் மற்றும் தொழில்துறை ஆராய்ச்சி மன்றத்தின்  சாந்தி சுவரூப் பட்னாகர் பரிசை தில்பாக்கு பெற்றார். இந்திய அரசு இவருக்கு மூன்றாவது உயரிய விருதான பத்ம பூசண் விருதினை உயிரியல் அறிவியலுக்கான பங்களிப்புக்காக 1975 ஆம் ஆண்டில் வழங்கிச் சிறப்பித்தது. 

தில்பாக்கு 14 மே 2017 அன்று நியூ செர்சியில் இறந்தார்.
## இவற்றையும் காண்க
* பஞ்சாப் வேளாண்மை பல்கலைக்கழகம்
* நார்மன் போர்லாக்
* பன்னாட்டு நெல் ஆராய்ச்சி நிறுவனம்
## மேற்கோள்கள்


பகுப்பு:2017 இறப்புகள்
பகுப்பு:1928 பிறப்புகள்
பகுப்பு:இந்திய அறிவியலாளர்கள்
அமலானந்த கோஷ்

**அமலானந்த கோஷ்** (**Amalananda Ghosh**) இந்தியத் தொல்லியல்  ஆய்வகத்தின் தலைமை இயக்குநராக 1955-ஆம் ஆண்டு முதல் பதவி வகித்தவர். இவர் இந்திய நாகரிகம் குறித்த பல நூல்களை வெளியிட்டவர்.  

3 மார்ச் 1910 அன்று வாரணாசியில் பிறந்த அமலானந்த கோஷ், அலகாபாத்தில் கல்லூரிப் படிப்பு முடித்த பின், இலண்டன் பல்கலைக்கழகத்தின் அகழாய்வு நிறுவனத்தில் சிறப்பு பயிற்சி பெற்றார்.

1930-இல் இந்தியத் தொல்லியல்  ஆய்வகத்தில் பணியில் சேர்ந்த அமலானந்த கோஷ் பின்னர் அத்துறையின் தலைமை இயக்குநராக 1953 முதல் 1968-ஆம் ஆண்டு வரை பணியாற்றினார்.

இவர் பணியில் இருந்த போது மத்தியப் பிரதேசம் மாநிலத்தின் ஹோசங்காபாத் மாவட்டத்தின் மலைப்பகுதியில் உள்ள *பச்மர்கி* பிரம்மகிரி, மஸ்கி, தட்சசீலம், அரிக்கமேடு மற்றும் அரப்பா தொல்லியல் களங்களை அகழாய்வு செய்தார். 1950-இல் இராஜஸ்தான் மாநிலத்தின் சரஸ்வதி ஆறு பாய்ந்த பிகானேர் பகுதிகளில் அகழாய்வு செய்து அரப்பா மற்றும் மொகெஞ்சதாரோ தொடர்புடைய 70 தொல்லியல் களங்களை கண்டுபிடித்தார். இவர் 1961-இல் இந்தியத் தொல்லியல்  ஆய்வகத்தின் தலைமை இயக்குநாக பதவியேற்றார்.

## படைப்புகள்
* *The Encyclopedia of Indian Archaeology,* 
* *A Survey of the Recent Progress in Early Indian Archaeology,*
* *The City in Early Historical India,* 
* *A Guide to Nālandā.*

## விருதுகள்
* பத்மசிறீ, 1962  

## மேற்கோள்கள்

## வெளி இணைப்புகள்
* Archaeological Survey of India

பகுப்பு:இந்தியத் தொல்லியலாளர்கள்
பகுப்பு:இந்தியத் தொல்லியல் ஆய்வகத்தின் தலைமை இயக்குநர்கள்
கொ. இராமசாமி

**கொ. இராமசாமி** (*K. Ramasamy*)(பிறப்பு 1926 திசம்பர் 26)  என்பவர் இந்திய அரசியல்வாதி மற்றும் முன்னாள் தமிழ்நாடு சட்டமன்ற உறுப்பினர் ஆவார். இவர் 1977ஆம் ஆண்டு நடைபெற்ற தேர்தலில் சிவகாசி தொகுதியிலிருந்து ஜனதா கட்சி வேட்பாளராகத் தமிழ்நாடு சட்டமன்றத்திற்குத் தேர்ந்தெடுக்கப்பட்டார். இவர் 25 ஆண்டுகளுக்கும் மேலாகச் சிவகாசி ஊராட்சி ஒன்றியத்தின் தலைவராகப் பணியாற்றினார். இதன் பின்னர் இந்திய தேசிய காங்கிரசு கட்சியில் சேர்ந்தார்.

## மேற்கோள்கள்


பகுப்பு:வாழும் மக்கள்
பகுப்பு:1926 பிறப்புகள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
வில்லியம் இசுடீபன் அட்கின்சன்

**வில்லியம் இசுடீபன் அட்கின்சன்** (*William Stephen Atkinson*)  பிரித்தானியாவைச் சேர்ந்த வண்ணத்துப்பூச்சியியல் நிபுணர் ஆவார். வாழ்க்கையின் பெரும்பகுதி  இந்தியாவில் பணியாற்றினார். 1820 ஆம் ஆண்டு செப்டமபர் மாதம் இவர் பிறந்தார்.

இங்கிலாந்தின் சபோல்கில் மாகாணத்தைச் சேர்ந்த தாமசு டி. அட்கின்சனின் மூத்த மகனாக இவர் பிறந்தார். இவரின் தந்தை ருக்லி நகரத்தில் பாதிரியாராக  ஆனபோது, கனாக் சேசு பகுதியின் இயற்கையில் இவர் ஆர்வம் காட்டினார்.  பிரித்தானிய வண்ணத்துப் பூச்சியினங்களை  சேகரிக்கத் தொடங்கினார்.  1839 ஆம் ஆண்டு முதல் கேம்பிரிட்சு, டிரினிட்டி கல்லூரிக்குச் சென்ற இவர் 1843 ஆம் ஆண்டு 26 ஆவது முதல் வகுப்பு தேர்ச்சியாளர் என்ற சிறப்புடன் வெளிவந்தார். பின்னர் இவர் ஒரு கட்டிடப் பொறியாளராக மாறினார். ஆனால் மார்டினியர் கல்லூரியில் இவருக்கு முதல்வர் பதவி வழங்கப்பட்டது.  1854 ஆம் ஆண்டு நவம்பரில்  கல்கத்தாவுக்குச்  சென்றார்.  கிழக்கு வின்ச் பகுதியின் பாதிரியார் மகள் மான்ட்போர்டை மணந்தார்.

கல்கத்தாவில் இவர் ஆசியச் சமூகத்தில் சேர்ந்தார், பின்னர் இதன் செயலாளராக உயர்ந்தார்.  வங்காளத்தின் வண்ணத்துப்பூச்சி இனங்களில் ஆர்வம் காட்டினார்.  அந்துப்பூச்சிகளை வளர்க்கத் தொடங்கினார்.  பூச்சியியல் நிபுணர் என்றி திபாட்சு இசுடைண்டனுடன் தொடர்பு கொண்டார். 1857 ஆம் ஆண்டு பூச்சியியல் சங்கத்தில் உறுப்பினரானார். 1860 ஆம் ஆண்டு  வங்காளத்தில் பொதுக் கல்வி இயக்குநர் பொறுப்புக்கு வந்தார். டார்சிலிங்கிற்கு சென்று மேற்பார்வை  செய்தார். அங்கு  விரிவான வண்ணத்துப் பூச்சி வகைகளை சேகரித்தார்.  கல்கத்தா தாவரவியல் பூங்காவின் தாமசு ஆண்டர்சனுடன் இணைந்து சிக்கிமிற்கு பயணம் மேற்கொண்டார். 1865 ஆம் ஆண்டு இவர் புதிய இந்திய அருங்காட்சியகத்தின் அறங்காவலர் ஆனார். பூச்சியல் நிபுணர் பிரடெரிக் மூருடன் வில்லியம் கடிதப் பரிமாற்றத்தில் இருந்தார்.

அட்கின்சன் கல்கத்தாவில் பல ஆண்டுகள் வசித்து வந்தார். பல்வேறு சித்திரங்களையும் மாதிரிகளையும் சேகரித்தார். இவரது தொகுப்பு வில்லியம் சாப்மேன் எவிட்சனால்  மரணத்திற்குப் பின்னர் வாங்கப்பட்டது.  இத்தொகுப்பு இலண்டனில் உள்ள இயற்கை வரலாற்று அருங்காட்சியகத்தில் வைக்கப்பட்டது. பிரடெரிக் மூர் மற்றும் எவிட்சன் ஆகியோர் இவரால் சேகரிக்கப்பட்ட பல புதிய இனங்களை விவரித்து வெளியிட்டனர்.

## மேற்கோள்கள்

## வெளி இணைப்புகள்
* 

பகுப்பு:1876 இறப்புகள்
பகுப்பு:1820 பிறப்புகள்
பகுப்பு:இந்திய விலங்கியலாளர்கள்
பகுப்பு:பிரித்தானிய விலங்கியலாளர்கள்
பகுப்பு:இந்திய அறிவியலாளர்கள்
குஜ்ஜார அள்ளி

**குஜ்ஜார அள்ளி** (*Gujjarahalli*), என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், பாலக்கோடு வட்டத்துக்கு உட்பட்ட ஒரு வருவாய் கிராமம் ஆகும். இந்தக் கிராமத்தின் குறியீட்டு எண் 643216. இந்த ஊரானது அ. மல்லபுரம் ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 35 கிலோமீட்டர் தொலைவிலும், பாலக்கோட்டில் இருந்து 10 கிலோ மீட்டர் தொலைவிலும் உள்ளது.

## மக்கள் வகைபாடு
2011 மக்கள் தொகை கணக்கெடுப்பின்படி இந்த ஊரில் 1,029 குடும்பங்களும் 4,301 மக்களும் வசிக்கின்றனர். இதில் 2,122 ஆண்களும் 2,179 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
தேபாசிசு கோசுவாமி

**தேபாசிசு கோசுவாமி** (*Debashish Goswami*) ஓர் இந்திய கணிதவியலாளர் ஆவார். கல்யாண் பிதான் சின்காவின் மேற்பார்வையின் கீழ் இந்திய புள்ளியியல் நிறுவனத்தில் முனைவர் பட்டம் பெற்றார். 2012 ஆம் ஆண்டில் கணித அறிவியல் பிரிவில் இந்தியாவின் மிக உயர்ந்த அறிவியல் விருதான அறிவியல் மற்றும் தொழில்நுட்பத்திற்கான சாந்தி சுவரூப் பட்நாகர் பரிசு இவருக்கு வழங்கப்பட்டது.

## விருதுகள்
# இந்திய தேசிய அறிவியல் அகாதமியின் இளம் அறிவியலாளர் பதக்கம் 
# 2006 ஆம் ஆண்டு கணிதத்திற்கான பி.எம்.பிர்லா அறிவியல் விருது
# 2009 ஆம் ஆண்டு இந்திய அரசின் அறிவியல் மற்றும் தொழில்நுட்பத் துறையிலிருந்து சுவர்ணசெயந்தி உறுப்பினர் தகுதி.
## மேற்கோள்கள்

பகுப்பு:கணிதவியலாளர்கள்
பகுப்பு:இந்திய அறிவியலாளர்கள்
பகுப்பு:சாந்தி ஸ்வரூப் பட்நாகர் விருது பெற்றவர்கள்
கிருஷ்ணன் சசிகிரண்

thumb|கிருஷ்ணன் சசிகிரண்
**கிருஷ்ணன் சசிகிரண்** (பிறப்பு 7 ஜனவரி 1981) ஒரு இந்திய செஸ் கிராண்ட்மாஸ்டர் ஆவர்.

அவர் உலக செஸ் சாம்பியன்ஷிப் 2013 இல் விஸ்வநாதன் ஆனந்தின் பயிற்சி உதவியாளர்களில் (seconds) ஒருவர்.

## சதுரங்க வாழ்க்கை
மெட்ராஸில் பிறந்த சசிகிரான் 1999 ஆம் ஆண்டில் முதன்முறையாக இந்திய செஸ் சாம்பியன்ஷிப்பை வென்றார். மேலும்  2002, 2003 மற்றும் 2013 இல் மீண்டும் வென்றார். 1999 இல் வியட்நாமின் வாங் டோவில் நடந்த ஆசிய ஜூனியர் செஸ் சாம்பியன்ஷிப்பையும் வென்றார். 2000 காமன்வெல்த் சாம்பியன்ஷிப்பில் கிராண்ட்மாஸ்டர் பட்டத்திற்கான நியமங்களை சசிகிரண்நிறைவு செய்தார். 2001 ஆம் ஆண்டில், அவர் மதிப்புமிக்க ஹேஸ்டிங்ஸ் சர்வதே சசதுரங்க போட்டியில் வென்றார். 2003 ஆம் ஆண்டில், அவர் 4 வது ஆசிய தனிநபர் சாம்பியன்ஷிப் மற்றும் கோப்பன்ஹேகனில் பொலிடிகன் கோப்பையை வென்றார். மலமோ மற்றும் கோபன்ஹேகனில்  நடைபெற்ற 2005சிகேமன் & கோ சதுரங்க  போட்டியில் ஜான் டிம்மான்   உடன் இணைந்து Sasikiran  முதல் இடத்தை பிடித்தார்.

2014 ஆம் ஆண்டு ட்ரோம்ஸில் நடந்த சதுரங்க ஒலிம்பியாட் போட்டியில் 7.5/10 புள்ளிகளைப் பெற்று  இந்திய அணி வெண்கலப் பதக்கம் வெல்ல உதவினார் . சசிகிரன் மூன்றாம் குழுவில் தனிப்பட்ட வெள்ளிப் பதக்கத்தையும் வென்றார்.

## கடித செஸ்
கிருஷ்ணன் சசிகிரனும் ஒரு வெற்றிகரமான கடித சதுரங்க  வீரர். 2015 ஆம் ஆண்டில் அவர்  சர்வதேச மாஸ்டர் என்ற பட்டத்தை பெற்றார் மற்றும் 2016 இல் அவர் மூத்த சர்வதேச மாஸ்டர் ஆனார். *மரியன் வின்செவ் நினைவு* மற்றும் *பால்சியாஸ்காஸ் அழைப்பிதழில்* அவர்  இரண்டு பட்டங்களுக்குமான நெறிமுறைகளை நிறைவேற்றினார் .

## தனிப்பட்ட வாழ்க்கை
சசிகரன் சென்னை நங்கநல்லூரின் மாடர்ன்  மூத்த மேல்நிலைப்  பள்ளியில் தனது பள்ளிக் கல்வியை முடித்தார்.

அவருக்கு ராதிகா என்பவருடன்  திருமணமாகி ஒரு மகள் உள்ளார்.

## வெளி இணைப்புகள்

* கிருஷ்ணன் சசிகிரான் சதுரங்க விளையாட்டு 365Chess.com இல்

பகுப்பு:அருச்சுனா விருது பெற்றவர்கள்
பகுப்பு:இந்திய சதுரங்க வீரர்கள்
பகுப்பு:சதுரங்கப் பேராதன்கள்
பகுப்பு:தமிழ் விளையாட்டு வீரர்கள்
பகுப்பு:வாழும் மக்கள்
பகுப்பு:1981 பிறப்புகள்